# Laudioko geltokia

    Ez nahasi Santa Kurutz–Laudio geralekuarekin.
Laudio Euskal Herriko Arabako tren eta autobus geltoki bat da, Laudio udalerrian kokatuta dagoena.
Geltokia 1863ko martxoaren 2an ireki zen.

## Egoera

Geltokia honako burdinbide hauen ibilbidearen zati da:
* Castejon — Bilbo: 227,500 kilometro-puntua

## Sarbideak

* Jose Matia kalea, 2

### Irisgarritasuna

Nahiz eta sarbidea irisgarria izan, geltokiaren erabilera ez da irisgarria, nasa eta trenaren arteko maila ezberdinatsuna dela eta. Arartekoak argitaratutako irisgarritasuna eta garrioaren ikerketa-diagnosiaren arabera, «Mugikortasun Urriko Pertsona erabiltzaileak ezin du modu autonomoan nasa eta unitate mugikorraren plataformaren arteko desnibela libratu», eta «Burdinbide zerbitzuen eragileak ez du Mugikortasun Urriko Pertsona erabiltzaileari bermatu ibilgailutik igo edota jaistea.»
Etorkizunean Bilboko Renfeko Aldirien sarean mugikortasun urriko pertsonei egokitutako trenak ezartzea espero da. Bitartean, 2018ko udan zehar plataforma irisgarri mota ezberdinekin hainbat froga egin ziren.
Irisgarritasuna :
| Lekua | Sarbidea |
| Geltokia | Jose Matia kalea, 2 |
| Nasak | 1. trenbidea |
| Nasak | 2. trenbidea |
| Trenak | 1. trenbidea |
| Trenak | 2. trenbidea |

## Historia

Geltokia 1863ko martxoaren 2an ireki zen, Nafarroa eta Bizkaia Errioxa eta Araba bidez lotu nahi zituen trenbidearen Miranda Ebro-Bilbo zatia ireki zuenean, Castejondik Bilborako Burdinbide Konpainia delakoak, Castejon-Bilbo burdinbidea.
1873an, Bigarren Karlistaldian, geltokian sutea eragin zen.
Berehala, konpainia hondatu egin zen eta Norteko Konpainiak bere gain hartu zuen. Iberiar Penintsulako Iparraldeko burdinbideen konpainiaren esku geratu zen, bere titulartasuna mantendu zuen 1941ean nazionalizatu eta sortu berria zen RENFEn integratu zuten arte.
2004ko abenduaren 31tik Renfe Operadorak linea ustiatzen du, Adif trenbide-instalazioen titularra den bitartean.

## Geltokia

Laudio udalerriko hirigunearen ekialdean kokatzen da. Bidaiarien eraikinak oin laukizuzena eta bi solairu ditu. Behe partean hormak harlanduzkoak dira, eta gainontzeko parteetan luzituz estalitako harginlanezkoak. Estalkia bi isurialdeetako teilatua da. Fatxada gorputz nagusi batez eta alboetara gorputz simetriko txikiago banaz osatuta dago. Sarbidea gorputz nagusiaren erdialdetik egiten da, non zirkuluerdiko arku handia dagoen, eta horren gainean hiru bao jasotzen dituen balkoia, forjazko baranda batek babestuta. Eraikinaren ornamentazioa armarri bat duen frontoiz eta moldura eta ukondo konikoz osotzen da, amaieran dorretxo zirkularrak daudela. Bidaiarientzako eraikinak leihatiladun txarteldegia, txartel salmenta eta balioztatze makina automatikoak, itxaron gela, kafetegia eta 2017tik desfibrilagailua ere jasotzen ditu.
Geltokiak lau trenbide eta bi nasa ditu, bata albokoa eta bestea zentrala, eta azken honetan 1931ko markesina bat dago. Nasen arteko aldaketa trenbideak azpitik zeharkatzen dituen tunela erabilita egiten da.
Burdinbide azpiegitura osatzeko orratz aldaketak egiteko gela, komunak jasotzen dituen eraikin txikia, biltegi funtzioa duen pabilioia eta zama tunelak daude. Kanpoaldean aparkalekua dago.

## Zerbitzuak
### Distantzia luzea

* Renfe Operadora
| Zerbitzua | Hasiera | Ibilbidea | Amaiera ⁠ |
| Alvia | Madril Chamartin | Segovia–Guiomar • Valladolid–Campo Grande • Burgos–Rosa Manzano • Miranda Ebro • Laudio | Bilbo Abando |

### Aldiriko tren

| Zerbitzua | Hasiera | Ibilbidea | Amaiera ⁠ |
| C-3 | Bilbo Abando | Miribilla • la Peña • Ollargan • Bidebieta–Basauri • Abaroa–San Migel • Basauri • Arrigorriaga • Ugao-Miraballes • Bakiola • Arrankudiaga • Arbide • Arakaldo • Areta • Laudio • Santa Kurutz–Laudio • Luiaondo • Salbio • Amurrio–Iparralde • Amurrio • Iñarratxu | Urduña |

### Hiriarteko autobus

* Araba Bus
| Zerbitzua | Hasiera | Ibilbidea | Amaiera ⁠ |
| 15 | Gasteiz (unibertsitatea) | Gasteiz (epaitegiak) • Gasteiz (Bastiturri) • Gasteiz (geltokia) • Zaitegi • Murgia • Sarria • Murgia (Paularrak) • Ametzaga • Beluntza (Soleta) • Izarra • Lezama • Larrinbe • Amurrio • Amurrio (San Jose) • Luiaondo (Malato) • Luiaondo • Laudio (Gurutze Gorria) • Laudio • Areta • Laudio (Ugarte) • Okondo | Artziniega⁠ |
| 16 | Artziniega | Artziniega (gasolindegia) • Lanteno • Menagarai • Ibaguen • Arespalditza • Murga (industrialdea) • Izoria • Amurrio (gasolindegia) • Amurrio • Amurrio (San Jose) • Laudio (Gurutze Gorria) • Laudio • Laudio (Ugarte) • Okondo (Goienuri) • Okondo (Okondoxena) • Okondo (Zubidiarte) • Okondo (Jubilatuen kluba) • Okondo (Kutxabank) | Okondo |

## Erreferentziak

* ↑ EuroFerroviarios. «Laudio (geltokia)» euroferroviarios.net (Noiz kontsultatua: 2020-05-05).
* ↑ (Gaztelaniaz) Ararteko. (PDF) Laudio. (Noiz kontsultatua: 2018-06-14).
* ↑ Vasca, EiTB Radio Televisión Pública. «Maria Luisaren borrokak Urduñako geltokia egokitzera behartu du Renfe» www.eitb.eus (Noiz kontsultatua: 2018-09-03).
* ↑ «Zaragozatik Iruñera eta Altsasura» web.archive.org 2011-01-15 (Noiz kontsultatua: 2020-06-13).
* ↑ Laudioko RENFEren geltokiaren 75. urteurrena oharkabean igaro da El Correo
* ↑ Herri Lanen Memoria 1884
* ↑ Iberiar Penintsulako Iparraldeko burdinbideak
* ↑ (Gaztelaniaz) «Renfe instalará desfibriladores en 11 estaciones de Cercanías de Bizkaia» Bilbao Actual (Noiz kontsultatua: 2018-06-27).

## Ikus, gainera

* Administrador de Infraestructuras Ferroviarias
* Renfe Operadora

## Kanpo estekak

* ADIF enpresako web gunea
* RENFE enpresako web gunea
* Datuak: Q3381376
* Multimedia: Laudio/Llodio train station / Q3381376
iea  Bilboko Renfe Aldiriak :
| | Areta | Laudio | Santa Kurutz–Laudio | |
| Bilbo–Abando | | | | Castejon |